《自扬州与中甫才翁偕行》
宋代·沈遘

相遇得所好，相从如所期。平生慕朋友，形迹无牵羁。

道路远千里，冬春踰再时。要将穷吾乐，勿厌行迟迟。

作者简介：（1028—1067）杭州钱塘人，字文通。仁宗皇祐元年进士。历江宁府通判、知制诰、知杭州。明于吏治，令行禁止。召知开封府，迁龙图阁直学士，拜翰林学士、判流内铨。母亡既葬，庐墓下，服丧未竟而卒。有《西溪集》。